Nr. …………………/………………… 2023

**Aprob.**

**SECRETAR DE STAT**

**Ionel Florian LIXANDRU**

**Către Inspectoratul Școlar Județean/al Municipiului București**

**În atenția doamnei/domnului inspector școlar general**

**doamnei/domnului inspector responsabil cu activitatea educativă**

Referitor la Calendarul Activităților Educative (CAEN), vă comunicăm următoarele:

* Formularul de aplicație, instrucțiunile de completare și criteriile de evaluare a proiectelor propuse pentru CAEN 2024 sunt atașate prezentei adrese.
* Pentru constituirea calendarelor vor fi parcurși următorii pași:

1. inspectorul educativ încarcă pe site-ul ISJ/ISMB formularele actualizate și transmite unităților din județ/Municipiul București termenul limită pentru depunerea proiectelor la ISJ/ISMB – **20 noiembrie 2023**. Ulterior constituie o **comisie județeană/a Municipiului București de evaluare a proiectelor educative**. Această comisie va avea următoarele **atribuții**:

* validarea rapoartelor edițiilor anterioare ale proiectele educative din județul respectiv/Municipiul București, cuprinse în CAEN sau în CAER (inclusiv prin contactarea participanților);
* preselecția propunerilor de proiecte pentru 2024, din punct de vedere al criteriilor eliminatorii;
* evaluarea proiectelor regionale propuse pentru a face parte din calendarul competițiilor regionale 2024;
* încărcarea tuturor proiectelor naționale și internaționale propuse pentru a face parte din CAEN 2024, grupate pe domenii, în folderul din link-ul de mai jos, în subfolderul județului/Municipiului București/Palatului Național al Copiilor, până la data de **27 noiembrie 2023** (format pdf)**.** Subfolderul cu numele județului va conține:
  + - 1. Proiectele propuse pentru a face parte din CAEN 2024, grupate pe domenii;
      2. Lista proiectelor naționale (excel și pdf semnat de inspectorul școlar general);
      3. Listaproiectelor regionale propuse pentru a face parte din calendarul competițiilor regionale 2024 (excel și pdf semnat de inspectorul școlar general);
      4. Un angajament al inspectoratului școlar referitor la derularea proiectelor fără taxă/contribuții financiare din partea elevilor, părinților sau a unităților de învățământ. Va fi transmis un singur document, din partea inspectoratului școlar, nu angajamentele fiecărui organizator de proiecte.

https://drive.google.com/drive/folders/1m\_Wp7fgkW4XT1Ks4y8CS5uRMQi\_Z5OkO?usp=sharing

1. Proiectele naționale vor fi evaluate de comisia națională, iar în urma evaluării se vor întocmi CAEN 2024 finanțate de Ministerul Educației (ME) și CAEN 2024 fără finanțare ME.
2. În baza listelor cu proiecte regionale transmise de ISJ/ISMB, se va întocmi Calendarul activităților educative regionale și interjudețene 2024.
3. În baza evaluării proiectelor județene, inspectorii educativi vor întocmi CAEJ/CAEMB.
4. La preselecția realizată la nivel județean vor fi **eliminate** următoarele tipuri de proiecte:

* proiectele care nu au respectat precizările din formularul inițial;
* proiectele care **nu au îndeplinit condițiile de nivel național**;
* proiectele care nu au respectat prevederile Regulamentului de organizare a activităţilor cuprinse în calendarul activităţilor educative, şcolare şi extraşcolare;
* proiectele cu taxă;
* proiectele care au încălcat principiul nondiscriminării;
* proiectele bazate exclusiv pe corespondență;
* concursurile fără cel puțin o etapă de calificare anterioară celei naționale;
* concursurile pe discipline școlare;
* concursurile adresate exclusiv liceelor vocaționale;
* proiectele adresate exclusiv sau aproape exclusiv cadrelor didactice;
* concursurile în care numărul de distincții (premiile I, II, III și mențiuni) a depășit 30% din numărul total de participanți.

Proiectele propuse de Palatul Național al Copiilor vor fi încărcate separat, la același link, în subfolderul „PNC București”. La nivelul Palatului Național al Copiilor se va constitui o comisie de evaluare care va avea aceleași atribuții ca și comisia județeană amintită mai sus. Proiectele vor fi asumate prin semnătura coordonatorului și a directorului Palatului Național al Copiilor, fără a fi necesare semnătura inspectorului educativ de la ISMB și a inspectorului școlar general.

Vă rugăm să acordați o atenție deosebită respectării prevederilor Regulamentului de organizare a activităților cuprinse în calendarul activităților educative, școlare și extrașcolare, aprobat prin OMECTS nr. 3035/2012 și precizărilor din Formularul de aplicație și Fișa de evaluare. De asemenea, vă rugăm să consiliați organizatorii în scrierea proiectelor, în special la îndeplinirea condițiilor administrative (existența unui regulament semnat de inspectorul școlar general, existența raportului de la ediția anterioară, număr de pagini, caractere etc.), care în trecut au dus la eliminarea unor proiecte valoroase din competiție. Totuși, cea mai importantă atribuție a dvs. este aceea de a verifica autenticitatea informațiilor din raportul ediției/edițiilor anterioare, pe care vi le asumați prin semnătura.

**Director General,**

**Mihaela Tania IRIMIA**

Inspector,

Cătălina Chendea